## Rješenje Ustavnog suda Republike Hrvatske broj U-III-4/1993. od 6. travnja 1994.

### NN 34/1994 (29.4.1994.), Rješenje Ustavnog suda Republike Hrvatske broj U-III-4/1993. od 6. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske povodom ustavne tužbe B. M. iz D., na
sjednici 6. travnja 1994. godine, donio je ovo

## RJEŠENJE

I.

Odbacuje se ustavna tužba.

II.

Prijedlogom za izmjenu rješenja Ministarstva unutarnjih poslova Republike
Hrvatske od 23. ožujka 1993. godine ur. br. 511-01-43-UP/I-16380/16573/1-93
može se temeljem odredbi članka 23. stavak 2. i 3. Ustavnog zakona
o Ustavnom sudu Republike Hrvatske ("Narodne novine", broj 13/1991)
tražiti zaštita prava glede primitka u državljanstvo Republike Hrvatske
primjenom odredbi Zakona o općem upravnom postupku ("Narodne
novine", broj 53/1991) o ponavljanju postupka.

III.

Ovo rješenje će se objaviti u "Narodnim novinama".

Obrazloženje

Ustavna tužba je podnesena radi zaštite ustavnih prava utvrđenih
odredbama članka 14. stavak 2., članka 16,17. 18,19, 26,
28. i 35. Ustava, povrijeđenih presudom Upravnog suda Republike Hrvatske
broj Us-5723/1993 od 15. srpnja 1993. godine.

Označenom presudom Upravnog suda odbijena je u upravnom sporu
tužba podnositelja ustavne tužbe izjavljena protiv rješenja Ministarstva
unutarnjih poslova Republike Hrvatske ur. br. 511-01-43-UP/I-16380/16573/1-93
od 23. ožujka 1993. godine, kojim je odbijen zahtjev podnositelja ustavne
tužbe za primitak u hc-vatsko državljanstvo temeljem članka 26.
stavak 2. i 3. Zakona o hrvatskom državljanstvu ("Narodne novine",
broj 53/1991 i 28/1992). Ustavna tužba nije dopuštena. Osporena presuda
Upravnog suda Republike Hrvatske, kao i navedeno rješenje Ministarstva
unutarnjih poslova Republike Hrvatske, temelje se na odredbama članka
26. stavak 2. i 3. navedenog Zakona o hrvatskom državljanstvu, prema kojima
se može odbiti zahtjev za stjecanje ili za prestanak državljanstva iako
su ispunjene pretpostavke, ako se ocijeni da postoje razlozi od interesa
za Republiku Hrvatsku zbog kojih se zahtjev za stjecanje ili za prestanak
državljanstva treba odbiti (stavak 2.), a u obrazloženju rješenja o odbijanju
zahtjeva za stjecanje državljanstva ne moraju biti navedeni razlozi odbijanja
(stavak 3.). Ustavni sud Republike Hrvatske odlukom broj U-1206/1992 od
8. prosinca 1993. godine, objavljenoj u "Narodnim novinama" broj
113 od 21. prosinca 1993. godine, ukinuo je odredbe stavka 3. članka
26. navedenog Zakona. Prema odredbama članka 23. stavak 2 Ustavnog
zakona o Ustavnom sudu Republike Hrvatske ("Narodne novine",
broj 13/1991) svatko kome je povrijedeno pravo pravomoćnim pojedinačnim
aktom donijetim na osnovi ukinutog zakona, ima pravo tražiti od nadležnog
tijela izmjenu toga pojedinačnog akta odgovarajućom primjenom
odre daba o ponavljanju postupka prema Zakonu o općem upravnom postupku
("Narodne novine", broj 53/1991), a u rokovima utvrđenim
stavkom 3. navedenog članka Ustavnog zakona. Kako u konkretnom slučaju
podnositelj ustavne tužbe zaštitu svojih prava može ostvariti primjenom
odredbi navedenog članka Ustavnog zakona o Ustavnom sudu Republike
Hrvatske, ustavnu je tužbu valjalo odbaciti te je stoga riješeno kao pod
točkama I. i II. izreke. Objava ovog rješenja temelji se na odredbi
članka 20. stavak 2. navedenog Ustavnog zakona.

Broj: U-III-4/1993.

Zagreb. 6. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v r**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 34/1994-608